Viborger Samler, 1841-11-11
Udenlandske Efterretninger. Belgien. Allerede den 29de Octbr., om Aftenen, var det Rygte udbredt i Brüssel, at Justitien havde foranstaltet mange Arresteringer og Huusundersøgelser i denne Stad. Kort efter erfarede man, at en Broder af den bekjendte Ex General van der Smissen og flere Jndivider vare arresterede; ved Huusinqvisitioner havde man for refundet 2 Kanoner, Kanonkugler og 100 Kilogrammer Krudt, Det er vist, at det opdagede Complot er af orangistifOprindelse, og man paastaaer, at Regjeringen er paa Spor efter en omfattende contrerevolutionair Sammensværgelse. Foruden de den 29de October arresterede Personer har man senere bemægtiget sig Ergeneral van der Smissen; iblandt de øvrige Arresterede udhæver man General van der Meeren, Parant, Exoberst for et Fricorps, Militairintendanten Paris og Dennes Secretair, samt en Capt. Creken. - Efter Journal de Bruxelles skal det have været de Sammensvornes Hensigt, udelukkende at henlede Auctoriteternes Opmærksomhed paa Hovedstaden, og imidlertid bemægtige sig Slottet Lacken, hvor Kongen tilligemed den kgl. Familie opholder sig. Fremdeles skal man hos en af de Sammensvorne have forefundet en orangistisk Proclamation, hvori der skal findes Udtryk angaaende Kongens Afsættelse og Kong Wilhelm den Andens Gjenindsættelse i Belgien. Denne Journa melder tillige, at Brigadegeneral Lechurlier, forhen ansai Don Pedros Tjeneste, og hans Adjutant ere arresterede. Ogsaa en Skræder, ved Navn Perrin, en simpel Arbeidsmand, Parants Kone og Polakken Roczinsky ere satte under Bevogtning. Auctoriteterne ere i største Virksomhed; Ministrene have hyppige Conferencer med Staden Brüssels høiere Communcembedsmænd, Vagterne ere forstærkede, og Tropperne consignerede i Casernerne; og saa paa Slottet Lacken er Vagten forøget. – Efter Journalen le Belge skulde de Sammensvorne have besluttet at sætte Jld paa Fouragemagazinet og flere offentlige Bygninger, samt at myrde Krigsministeren, Pladscommandanten og Oberstlieutenanten for Gensdarmeriet. Efter Nogles Beretninger skulde Opstanden udbryde, medens Kamrene vare forsamlede, og staae i Forbindelse med en Opstand i Paris. - Journalen Independant beretter, at der i Antwerpen tales om Forsigtighedsregler, de træffes ved den hollandske Grændse. Det er positivt, at der i Brüssel er gjort Forsøg paa at vinde Garnisonens Underofficierer for Sammensværgelsen; men netop disse Mænd have denunceret de Skyldige. Ergeneralen spillede i August og September 1830 en fanatisk Rolle for Revolutionen, opvakte imidlertid senere Mistanke, og var i Aaret 1831 en af Hovedmændene for en orangistisk Sammensværgelse. Han maatte tage Flugten, og dømtes til Landsforviisning og Degradation. Ministeriet de Theur antog sig hans Sag, og gjenindsatte ham i hans forrige Rang; men Hæren og Folket harmedes over Ministeriets Svaghed, og i Kamrene var denne Begivenhed en Hovedaarsag til Ministeriets Fald. Ergeneralen mistede paa ny sin Rang, og pønsede fra denne Tid uafladelig paa nye Sammensværgelsesprojecter. – Det synes at Sammensværgelsen har Forgreninger i Provindserne, og man taler og flere Officierer, der ere stærkt compromitterede. Allerede for længere Tid siden havde Regjeringen fra Frankerig erholdt Nys om en Forbindelse, der var fiendtlig findet imod Dynastiet. Lykkes det de belgiske Auctoriteter at bemægtige sig de Sammensvornes Papirer, da vil det Hele opklares. Vel hersker der paa flere Steder i Belgien Utilfredshed iblandt de arbeidende Classer, hvilken Utilfredshed er fremkaldt deels ved Standsning deels ved en formindsket Virksomhed i flere Jndustriegrene; men aldrig ville de arbeidende Classer række Haanden til en Revolution, der kun vilde forværre deres Kaar.